Oficiālais Vēstnesis L 204 , 31/07/1997 Lpp. 0008 - 0009



Komisijas Regula (EK) Nr. 1509/97 (1997. gada 30. jūlijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EK) Nr. 1195/97 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu par produktiem ar 1. un 4. kārtas numuru pievienotajā tabulā, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 30. jūlijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 170, 28.6.1997., 11. lpp. [3] OV L 302, 19.10.1992., 1. lpp. -------------------------------------------------- PIELIKUMS APRAKSTS | Klasifikācija KN kods | Pamatojums | (1) | (2) | (3) | 1.Durvju apšuvumi no kokšķiedru plātnes, kuras blīvums pārsniedz 0,8 g/cm3 un kas ir gruntēta un izveidota saskaņā ar iekšējo pildiņdurvju tradicionālo formu un stilu. Šie durvju apšuvumi ir iestrādāti iekšējās durvīs. | 44111900 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 4411, 441119 un 44111900 aprakstu. | 2.Taisnstūrveida koka bloki (platums 48 vai 85 mm, augstums 72 mm), kurus izmanto logu rāmju izgatavošanā un kas sastāv no paralēli šķiedru struktūrai salīmētiem koka slāņiem, un kuru stūri ir nedaudz noapaļoti. | 44189010 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 4418, 441890 un 44189010 aprakstu. Laminēts koks ir celtniecības izstrādājumu veids. | 3."Muzikālā sniega lode", kas sastāv no stikla lodes, kura ir mehāniski salikta un nostiprināta uz mūzikas vācelīti ietverošas plastmasas pamatnes.Stikla lode ir pildīta ar šķidrumu, kas ietver figūriņas, un ar mākslīgā sniega pārslām. Ja lodi sakrata, pārslas virpuļo kā sniegputenī. | 70139990 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 7013, 701399 un 70139990 aprakstu. | 4.Mājlopu aizgalda grīdas segums, izgatavots no ar plastmasu klātas, cirsti — vilktas tērauda loksnes, kam apstrādātas malas un apakšpusē pievienoti balsti.Grīdas segums ir izveidots tā, lai atvieglotu šī seguma tīrīšanu. | 73089059 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 7308, 730890 un 73089059 aprakstu. | --------------------------------------------------